CELEX: 52012DP0067
Language: da
Date: 2012-03-13 00:00:00
Title: Anmodning om ophævelse af Krisztina Morvais immunitet Europa-Parlamentets afgørelse af 13. marts 2012 om anmodning om ophævelse af Krisztina Morvais immunitet (2010/2285 (IMM))

31.8.2013   
            
            
               DA
            
            
               Den Europæiske Unions Tidende
            
            
               CE 251/118
            
         Tirsdag den 13. marts 2012Anmodning om ophævelse af Krisztina Morvais immunitet
   P7_TA(2012)0067
   Europa-Parlamentets afgørelse af 13. marts 2012 om anmodning om ophævelse af Krisztina Morvais immunitet (2010/2285 (IMM))
   2013/C 251 E/25
   
      Europa-Parlamentet,
   
   
               —
            
            
               der henviser til anmodning om ophævelse af Krisztina Morvais immunitet, som er fremsendt af den centrale distriktsdomstol i Pest, Budapest (Ungarn), den 13. oktober 2010 i forbindelse med en verserende sag ved denne domstol, og hvorom der blev givet meddelelse på plenarmødet den 24. november 2010,
            
         
               —
            
            
               der har hørt Krisztina Morvai, jf. forretningsordenens artikel 7, stk. 3,
            
         
               —
            
            
               der henviser til den skriftlige redegørelse af 19. december 2011 fra den centrale distriktsdomstol i Pest som svar på en anmodning fra Retsudvalget om yderligere oplysninger og præciseringer i henhold til forretningsordenens artikel 7, stk. 3,
            
         
               —
            
            
               der henviser til artikel 8 og 9 i protokollen nr. 7 vedrørende Den Europæiske Unions privilegier og immuniteter, der er knyttet som bilag til traktaten om Den Europæiske Unions funktionsmåde, samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Regionaludviklingsudvalget (A7-0050/2012),
            
         
               A.
            
            
               der henviser til, at den centrale distriktsdomstol i Pest har anmodet om ophævelse af medlem af Europa-Parlamentet Krisztina Morvais parlamentariske immunitet i forbindelse med en sag ved den pågældende domstol;
            
         
               B.
            
            
               der henviser til, at domstolens anmodning vedrører en straffesag om ærekrænkelse i forbindelse med udtalelser fremsat af Krisztina Morvai angående en privatperson i Ungarn;
            
         
               C.
            
            
               der henviser til, at Europa-Parlamentets medlemmer i henhold til artikel 8 i protokollen vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv;
            
         
               D.
            
            
               der henviser til, at det fremgår af sagens faktiske omstændigheder som beskrevet i den redegørelse, domstolen har sendt til Retsudvalget, at udtalelserne blev fremsat på et tidspunkt, hvor Krisztina Morvai ikke var medlem af Europa-Parlamentet;
            
         
               1.
            
            
               vedtager at ophæve Krisztina Morvais immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til den kompetente myndighed i Ungarn og til Krisztina Morvai.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, sag T-345/05, Mote mod Parlamentet, Sml. 2008 II, s. 2849, forenede sager C-200/07 og C 201/07, Marra mod De Gregorio og Clemente, Sml. 2008 I, s. 7929, sag T-42/06, Gollnisch mod Parlamentet (endnu ikke trykt i Samling af Afgørelser) og sag C-163/10, Patriciello, (endnu ikke trykt i Samling af Afgørelser).